**Ultima fotografie**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ultima fotografie

Când ai plecat, mi-ai lăsat parfumul

cu care mă-mbătai de-atâtea ori,

ca eu, rămas, să-mi caut singur drumul

înconjurat de vise şi de flori!

Când ai plecat, mi-ai lăsat paharul

din care te sorbeam înnebunit,

ca eu, rămas, să îmi duc amarul

acoperit de cer şi liniştit!

Când ai plecat, mi-ai lăsat privirea

cu care gingaş, tu mă înveleai,

ca eu, rămas, să-ți simt din nou iubirea

nădăjduind că mă aştepţi în Rai.